Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azkona Molinet jaunak aurkeztutako gaurkotasun handiko galdera, Prestazio Handiko Trenaren (PHT) eta Euskal Y-aren loturari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Lurralde Kohesiorako kontseilariak urriaren 27ko Osoko Bilkuran ahoz erantzun dezan.

Prestazio Handiko Trenaren (PHT) eta Euskal Y-aren etorkizuneko loturari dagokionez, zeintzuk dira Lurralde Kohesiorako Departamentuak eta/edo Garraioetako, Mugikortasuneko eta Hiri Agendako Ministerioak eskatutako azterlanak?

Iruñean, 2022ko urriaren 24an

Foru parlamentaria: Pablo Azcona Molinet